તમે ઘણા એવા પણ લોકોને જોયા હશે કે જેવો ઘણું લાંબુ જીવન જીવવા માંગતા હોય છે તેમના પોતાના પરિવાર માટે ઘણું બધું કરવા માંગતા હોય છે પણ તેમના નસીબમાં આ બધું નથી હોતું. ઈશ્વર તેવા લોકોને બહુ તકલીફ ભરેલું મૃત્યુ આપતા નથી તેઓનો જીવ બહુ સરળતાથી નીકળી જાય છે. આવું એટલા માટે થાય છે કે એ વ્યક્તિના કરેલા કર્મ એ બહુ સારા હોય છે અને તેના કારણે જ તેઓને આ સરળ મૃત્યુ મળે છે. ત્યારે બીજી તરફ એવા પણ ઘણા લોકો હોય છે જેમનું મૃત્યુ એ બહુ દુખદ અને યાતના ભરેલું હોય છે. જેટલી તકલીફ તેઓ સાજા હોય છે ત્યારે નથી મળતી એનાથી વધુ તકલીફ તેઓને તેમના મૃત્યુના સમયે મળે છે. તેઓ સતત ઈશ્વરને વિનવણી કરતા હોય છે કે હે ભગવાન હવે નથી સહેવાતું હવે તો જલ્દી તારી પાસે બોલાવી લે પણ ઈશ્વર આવા લોકોનું સંભાળતા નથી. આવા સમયમાં પણ તે વ્યક્તિએ કરેલા કર્મો જ તેને નડે છે. માટે હવે કોઈપણ કામ કરો તો તેમાં તમે શું કરી રહ્યા છો અને તેના લીધે કોઈને કોઈ પ્રકારની તકલીફ તો નથી થઇ રહી ને એ વાતની પણ તકેદારી રાખજો.